કુરતી હોય કે બ્લાઉઝ બેક સાઇડ દોરીની સાથે ફૂમતું રાખવાનો ટ્રેન્ડ તો પ્રચલિત હતો જ પણ હવે નેક ડિઝાઇનમાં ફૂમતાંનો ઉપયોગ થાય છે. નેક ડિઝાઇન, સ્લીવ ડિઝાઇન અને સાઇડ ડિઝાઇનમાં ફૂમતાં લગાવવાથી કુરતીને થોડો હટકે ટચ આપી શકાય છે. રંગબેરંગી ફૂમતાંની ખાસિયત એ છે કે તે કુરતીને કલરફુલ ટચ આપે છે સાથે જ વજનમાં હલકાં હોવાને કારણે તે કુરતીને વજનમાં હેવી નથી બનાવતાં. ઘણી વાર એવું થતું હોય છે કે લટકણનો ઉપયોગ કરવાથી કુરતીને હેવી ટચ તો મળે જ છે પણ સાથે જ કુરતી પણ વજનમાં હેવી(વજનદાર) બની જતી હોય છે.